તમને લઇ જાઉં. ગરુડ એ પછી પૂર્વ,દક્ષિણ, પશ્ચિમ તથા ઉત્તર એ ચારે દિશાઓનું જે રીતે વર્ણન કરે છે એ અત્યંત રમણીય અને કાવ્યાત્મક છે. ભગવાન સૂર્યે આચાર્ય કશ્યપને દક્ષિણા રૂપે જે દિશાનું દાન કર્યું એ દક્ષિણ. અત્યંત પૂર્વકાળમાં પહેલાં જે દિશા દેવતાઓથી આવૃત હતી એ પૂર્વ. દિવસ પશ્ચાત્ સૂર્યદેવ જ્યાં પોતાના કિરણોનું વિસર્જન કરે છે એ પશ્ચિમ દિશા. જે માર્ગ પર જતાં મનુષ્યના પાપનો ઉદ્ધાર થાય છે એઉત્તારણ માર્ગ—એટલે સંસારની પાર ઉતારનારો માર્ગ એ ઉત્તર દિશા. દિશાના આવા અદ્ ભુત વર્ણનના ચાર અધ્યાયો(ઉદ્યોગ, 106/9) પછી ગરુડની પીઠ પર બેસેલા ગાલવનો આકાશગતિનો અનુભવ આવે છે. ગાલવ છેવટે ગરુડને પોતાની દ્વિધા કહે છે અને કહે છે કે આવી ગુરુદક્ષિણા ન આપી શકું તો હું પ્રાણનો પરિત્યાગ કરવા માગું છું. ત્યારે વિનતાત્મજ ગરુડ કહે છે: